Document ID: /roh_data/filtered/fineweb-2-filterrobots_roh.jsonl.gz/20961

Tranter 300 e 400 schuldads da sanitad, che sustegnan en il mument instanzas civilas, dastgan suenter quest'emna puspè returnar a chasa ed a la plazza da lavur. Quai ha communitgà il Departament da defensiun. Ils schuldads vegnian relaschads en cunvegnientscha cun ils chantuns.
La dumonda per sustegn entras il militar saja creschida mo levamain, ha communitgà l’armada. Bunamain la mesadad da las incumbensas sajan gia vegnidas ademplidas. Ils schuldads che vegnan relaschads stoppian dentant vinavant esser pronts d’entrar en servetsch entaifer 24 uras.